Lumut Kerak (jeneng ilmiahé Lichenes) ya iku wujud saka simbiosis mutualisme antarané ganggang karo miselium jamur sing urip ing watu, wit, utawa ing témbok gedhung.[1] Jinis jamur sing simbiosis iki biasané saka golongan Ascomycota lan Basidiomycota, déné ganggangé biasané saka golongan Cyanophyta utawa Chlorophyta.[1] Lumut kerak urip kanthi cara epifit ing wit-witan, bisa uga tukhul ing dhuwur lemah, mliginé ing dhaérah tundra ing Kutub Lor.[2] Lumut kerak migunani kanggo kawanguné lemah lan ngremukaké watu, saéngga lumut kerak diarani tanduran perintis.[2] Lumut kerak bisa tahan urip suwé ing kahanan garing.[2] Nalika garing lan kena srengéngé terus, lumut dadi garing nanging ora mati.[2] Nalika udan, lumut kerak tuwuh manèh.[2] Lumut kerak saguh nganakake fotosintesis amarga nduwé klorofil. Fotosintesis bisa kadaden yèn kadar banyu kira-kira 65-90 %. Nalika kahanan garing, proses fotosintesis mandheg. Reprodhuksi